pythainlp/thai-wiki-dataset-v4 huggingface dataset:
แบร์นาร์ อาร์โน

แบร์นาร์ ฌ็อง เอเตียน อาร์โน  เป็นนักธุรกิจชาวฝรั่งเศส อดีตดำรงตำแหน่งประธานและประธานบริหารของแอลวีเอ็มเอช บริษัทข้ามชาติผู้ผลิตสินค้าฟุ่มเฟือย ได้รับการจัดอันดับให้เป็นบุคคลที่รวยที่สุดในโลกเป็นช่วงเวลาสั้น ๆ ในเดือนเมษายน ค.ศ. 2018 และเดือนมกราคม ค.ศ. 2020
งานสะสมศิลปะ.
งานสะสมศิลปะของอาร์โนรวมถึงผลงานของปาโบล ปิกาโซ, อีฟว์ แกล็ง, เฮนรี มัวร์ และแอนดี วอร์ฮอล นอกจากนี้เขายังมีส่วนสำคัญในการสร้างแอลวีเอ็มเอชให้เป็นผู้อุปถัมภ์งานศิลปะที่สำคัญในฝรั่งเศส แอลวีเอ็มเอชยังแฟชันดิไซเนอร์ได้รับการจัดขึ้นเพื่อเป็นการแข่งขันระดับนานาชาติที่เปิดรับนักศึกษาจากโรงเรียนวิจิตรศิลป์ ทุก ๆ ปี ผู้ชนะจะได้รับทุนเพื่อสนับสนุนการสร้างตราสินค้าของตนเองพร้อมที่ปรึกษาเป็นเวลาหนึ่งปี 
ตั้งแต่ ค.ศ. 1999 ถึง ค.ศ. 2003 อาร์โนเป็นเจ้าของบริษัท Phillips de Pury & Company ซึ่งเป็นบริษัทประมูลงานศิลปะ และซื้อตาฌ็อง ผู้ประมูลชาวฝรั่งเศสรายแรก ใน ค.ศ. 2006 อาร์โนเริ่มโครงการสร้างมูลนิธิหลุยส์ วิตตอง อาคารนี้ออกแบบโดยสถาปนิกแฟรงก์ แกรี อุทิศแด่การสร้างสรรค์และศิลปะร่วมสมัย การเปิดตัวมูลนิธิอย่างยิ่งใหญ่ที่ฌาร์แด็งดากลีมาตาซียงนั้นจัดขึ้นเมื่อวันที่ 20 ตุลาคม ค.ศ. 2014
เดวิด เอดเวิดส์ (นักฟุตบอล)

เดวิด อเล็กซานเดอร์ เอดเวิดส์ (เกิดวันที่ 3 กุมภาพันธ์ ค.ศ. 1986) เป็นนักฟุตบอลผู้เล่นในตำแหน่งกองกลางให้กับ บาลา ทาวน์ ในคัมรีพรีเมียร์ ประเทศเวลส์
เอดเวิดส์เริ่มต้นอาชีพกับสโมสรในบ้านเกิดอย่างชรูว์สบรีทาวน์ โดยลงเล่นระดับอาชีพครั้งแรกใน ค.ศ. 2003 สามฤดูกาลถัดมา เขาย้ายไปลูตันทาวน์ในลีกวันในเดือนกรกฎาคม ค.ศ. 2007 แต่เนื่องจากปัญหาการเงินของลูตัน ทำให้เขาย้ายไปวุลเวอร์แฮมป์ตันวอนเดอเรอส์ในเดือนมกราคม ค.ศ. 2008 ด้วยต่าตัว 675,000 ปอนด์ เอดเวิดส์เป็นส่วนหนึ่งของทีมวูฟส์ที่ชนะเลิศแชมเปียนชิปใน ค.ศ. 2009 และชนะเลิศลีกวันใน ค.ศ. 2013 และยังมีช่วงเขาได้ลงเล่นในพรีเมียร์ลีกอยู่สามฤดูกาล เขาลงเล่นให้กับวูฟส์ทุกรายการ 307 นัด ยิงได้ 44 ประตู และได้ย้ายไปเรดิงในเดือนสิงหาคม ค.ศ. 2017 สุดท้ายในเดือนมกราคม ค.ศ. 2019 เขาย้ายกลับชรูว์สบรีทาวน์
เอดเวิดส์ได้ลงเล่นให้กับทีมชาติเวลส์ทั้งหมด 43 นัดในช่วงปี 2007 ถึง 2017 ยิงได้ 3 ประตู เขาเป็นส่วนหนึ่งของทีมชาติซึ่งจบในรอบรองชนะเลิศในฟุตบอลชิงแชมป์แห่งชาติยุโรป 2016 และในวันที่ 15 มีนาคม ค.ศ. 2018 เขาประกาศเลิกเล่นฟุตบอลทีมชาติ
เกียรติประวัติ.
ชรูว์สบรีทาวน์
วุลเวอร์แฮมป์ตันวอนเดอเรอส์
อามันซิโอ ออร์เตกา

อามันซิโอ ออร์เตกา กาโอนา  เป็นนักธุรกิจชาวสเปน ผู้ก่อตั้งและอดีตประธานกลุ่มอินดิเตกซ์ซึ่งเป็นที่รู้จักกันมากที่สุดจากร้านเสื้อผ้าซารา มีมูลค่าทรัพย์สินรวมสุทธิ 68.3 พันล้านดอลลาร์สหรัฐในเดือนธันวาคม ค.ศ. 2019 ได้รับการจัดอันดับเป็นบุคคลที่ร่ำรวยเป็นอันดับสองของยุโรปและอันดับหกของโลกในขณะนั้น เคยเป็นบุคคลที่ร่ำรวยที่สุดในโลกเป็นช่วงเวลาสั้น ๆ ในปี ค.ศ. 2015 เมื่อหุ้นของอินดิเตกซ์มีมูลค่าสูงสุดในปีนั้น
สกอตติชโปรเฟสชันนัลฟุตบอลลีก

สกอตติชโปรเฟสชันนัลฟุตบอลลีก (SPFL) เป็นลีกฟุตบอลชายแห่งสกอตแลนด์ ก่อตั้งขึ้นในเดือนมิถุนายน ค.ศ. 2013 จากการควบรวมกันของสกอตติชพรีเมียร์ลีก และสกอตติชฟุตบอลลีก ปัจจุบันทำหน้าที่ควบคุมการแข่งขันลีกทั้ง 4 ระดับในระบบลีกฟุตบอลสกอตแลนด์ รวมถึงฟุตบอลถ้วยในประเทศอีกสองรายการอย่างสกอตติชลีกคัพและสกอตติชชาเลนจ์คัพ ส่วนสกอตติชคัพอยู่ภายใต้การดูแลของสมาคมฟุตบอลสกอตแลนด์
เอส. ร็อบสัน วอลตัน

ซามูเอล ร็อบสัน วอลตัน  เป็นนักธุรกิจชาวอเมริกัน ทายาทบริษัทวอลมาร์ต เครือธุรกิจค้าปลีกที่ใหญ่ที่สุดในโลก เป็นบุตรชายคนโตของเฮเลน วอลตันและแซม วอลตัน เคยเป็นประธานของวอลมาร์ตระหว่าง ค.ศ. 1992 ถึง ค.ศ. 2015 ได้รับการจัดอันดับให้เป็นบุคคลที่ร่ำรวยอันดับที่ 10 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.1 พันล้านดอลลาร์สหรัฐ
เฮเลน วอลตัน

เฮเลน ร็อบสัน วอลตัน  เป็นชาวอเมริกา เกิดเมื่อวันที่ 3 ธันวาคม ค.ศ. 1919 เสียชีวิตวันที่ 19 เมษายน ค.ศ. 2007 เป็นภรรยาของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก นอกจากนี้ยังเคยเป็นผู้ส่งเสริมศิลปะในรัฐอาร์คันซอ ทางตอนใต้ของสหรัฐอเมริกาอีกด้วย เฮเลนเคยเป็นบุคคลที่ร่ำรวยที่สุดในประเทศและอันดับ 11 ของโลกมาแล้วช่วงหนึ่ง
จิม วอลตัน

จิม คารร์ วอลตัน  เป็นนักธุรกิจชาวอเมริกัน เกิดเมื่อวันที่ 7 มิถุนายน ค.ศ. 1948 เป็นบุตรชายคนเล็กของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 8 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.6 พันล้านดอลลาร์สหรัฐ
อลิซ วอลตัน

อลิซ หลุยส์ วอลตัน  เป็นนักธุรกิจชาวอเมริกัน เกิดเมื่อวันที่ 7 ตุลาคม ค.ศ. 1949 เป็นบุตรสาวของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 9 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.4 พันล้านดอลลาร์สหรัฐ
ประเทศญี่ปุ่นในโอลิมปิกเยาวชนฤดูร้อน 2018

ประเทศญี่ปุ่น เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติญี่ปุ่นเป็นผู้ทำหน้าที่ในการส่งนักกีฬาเข้าร่วมแข่งขันจำนวน 96 คน ใน 23 ชนิดกีฬา ผลการแข่งขันครั้งนี้ประเทศญี่ปุ่นได้รับเหรียญรางวัลแบ่งเป็น 15 เหรียญทอง 12 เหรียญเงิน และ 12 เหรียญทองแดง รวมทั้งหมด 39 เหรียญ
ประเทศฮังการีในโอลิมปิกเยาวชนฤดูร้อน 2018

ประเทศฮังการี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฮังการีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 79 คน ใน ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 12 เหรียญทอง 7 เหรียญเงิน และ 5 เหรียญทองแดง รวมทั้งหมด 24 เหรียญ
จอห์น ที. วอลตัน

จอห์น โทมัส วอลตัน  เป็นนักธุรกิจชาวอเมริกัน เกิดเมื่อวันที่ 8 ตุลาคม ค.ศ. 1946 เป็นบุตรชายของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก และประธานของกลุ่มทุนทรูนอร์ธพาร์ทเนอร์ส เสียชีวิตเมื่อวันที่ 27 มิถุนายน ค.ศ. 2005 จากอุบัติเหตุเครื่องบินตก
คริสตี วอลตัน

คริสตี รุธ วอลตัน  เป็นชาวอเมริกัน เกิดเมื่อวันที่ 8 กุมภาพันธ์ ค.ศ. 1949 เป็นภรรยาหม้ายของจอห์น ที. วอลตัน ทายาทบริษัทวอลมาร์ต เครือธุรกิจค้าปลีกที่ใหญ่ที่สุดในโลก และเมื่อสามีเสียชีวิตในปี ค.ศ. 2005 คริสตีและครอบครัวจึงรับมรดกตกทอด มูลค่าสุทธิ 18.2 พันล้านดอลลาร์สหรัฐ จึงได้รับการจัดอันดับจากนิตยสารฟอบส์ให้เป็นสตรีที่ร่ำรวยที่สุดในโลกติดต่อกันอยู่หลายปี เธอมีมูลค่าทรัพย์สินสุทธิเดือนมีนาคม ค.ศ. 2015 อยู่ที่ 41.7 พันล้านดอลลาร์สหรัฐ แต่เชื่อกันว่าเธอได้โอนทรัพย์สินส่วนใหญ่ให้กับบุตรชายแล้ว
ชาลส์ โคค

ชาลส์ เดอ กานาห์ล โคค (ออกเสียงว่า) เป็นนักธุรกิจชาวอเมริกัน เกิดเมื่อวันที่ 1 พฤศจิกายน ค.ศ. 1935 เป็นเจ้าของร่วม ประธาน และประธานเจ้าหน้าที่บริหารของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ อยู่ในตำแหน่งมาตั้งแต่ปี ค.ศ. 1967 เคียงคู่กับเดวิด โคค น้องชายผู้ล่วงลับ อดีตรองประธานบริษัท ชาลส์และเดวิดถือหุ้น 42 เปอร์เซ็นต์ของหุ้นกลุ่มบริษัทโดยรับกิจการต่อจากบิดาและขยายกิจการจนเติบโต ชาลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมีนาคม ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ
เดวิด โคค

เดวิด แฮมิลตัน โคค (ออกเสียงว่า /koʊk/) เป็นนักธุรกิจ นักการเมือง และวิศวกรเคมีชาวอเมริกัน เกิดเมื่อวันที่ 3 พฤษภาคม ค.ศ. 1940 เป็นอดีตเจ้าของร่วมและประธานของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ บริหารงานร่วมกับชาลส์ โคค ผู้เป็นพี่ชาย โดยรับกิจการต่อจากบิดาและขยายกิจการจนเติบโต ชาร์ลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมิถุนายน ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ ก่อนจะเสียชีวิตในวันที่ 23 สิงหาคม ค.ศ. 2019
เกาะพรินซ์แพทริก

เกาะพรินซ์แพทริก (Prince Patrick Island) เป็นเกาะทางตะวันตกสุดของหมู่เกาะควีนเอลิซาเบทของกลุ่มเกาะอาร์กติกแคนาดา ในนอร์ทเวสต์เทร์ริทอรีส์ ประเทศแคนาดา เกาะมีพื้นที่ เป็นเกาะใหญ่เป็นอันดับ 55 ของโลก และใหญ่เป็นอันดับ 14 ของแคนาดา ในอดีตปกคลุมด้วยน้ำแข็งตลอดปี เป็นหนึ่งในที่ที่เข้าถึงได้ยากที่สุดของแคนาดา เกาะตั้งอยู่ปากทางช่องแคบแมกคลัวร์ เกาะพรินซ์แพทริกไม่มีคนอยู่อาศัย
เกาะพรินซ์แพทริกถูกค้นพบครั้งแรกโดยนักสำรวจชาวยุโรปในช่วงศตวรรษที่ 19 และได้รับการตั้งชื่อตามเจ้าชายแพทริกแห่งคอนนอท (Prince Arthur William Patrick Albert) พระโอรสในสมเด็จพระราชินีนาถวิกตอเรียแห่งสหราชอาณาจักร
มวลโลก

มวลโลก  (ME หรือ M🜨, โดยที่ 🜨 เป็นสัญลักษณ์ทางดาราศาสตร์มาตรฐานสำหรับดาวเคราะห์โลก) เป็นหน่วยของมวลเท่ากับมวลของโลก การประมาณที่ดีที่สุดในปัจจุบันสำหรับมวลโลกคือ พร้อมความไม่แน่นอนมาตรฐานที่ #เปลี่ยนทาง 
 (ความไม่แน่นอนสัมพัทธ์ 10−4). ค่าที่แนะนำในปี ค.ศ. 1976 คือ #เปลี่ยนทาง 
 มันเทียบเท่ากับความหนาแน่นเฉลี่ยของ #เปลี่ยนทาง
ออลีแวร์ สปาซอฟสกี

ออลีแวร์ สปาซอฟสกี (เกิด 21 ตุลาคม 1976) เป็นนักการเมืองชาวมาซิโดเนีย ปัจจุบัน ดำรงตำแหน่งนายกรัฐมนตรีนอร์ทมาซิโดเนีย ตั้งแต่ 3 มกราคม สปาซอฟสกีเคยดำรงตำแหน่งรัฐมนตรีว่าการกระทรวงกิจการภายใน เขายังเป็นเลขาธิการพรรคสหภาพประชาธิปไตยสังคมนิยมมาซิโดเนีย (เอสดีเอสเอ็ม) เขาเข้ามาดำรงตำแหน่งนายกรัฐมนตรีเมื่อวันที่ 3 มกราคม พ.ศ. 2563 ภายใต้การร่วมมือของผู้นำสองพรรคอย่างพรรคเอสดีเอสเอ็ม และวีเอ็มอาร์โอ-ดีพีเอ็มเอ็นอี คือ ซอรัน ซาแอฟ และฮริสตียัน มิตส์กอสกี ในการเลือกตั้งลงคะแนนของรัฐสภาในเดือนเมษายน พ.ศ. 2563
เคปเลอร์-1649ซี

เคปเลอร์-1649ซี  เป็นดาวเคราะห์นอกระบบที่โคจรรอบดาวแคระแดง Kepler-1649 ชนิด M ประมาณ 300 ปีแสงจากโลก ในปี ค.ศ. 2020, Jeff Coughlin ผู้อำนวยการสำนักงานวิทยาศาสตร์ K2 ของ SETI อธิบายว่ามันเป็น "ดาวเคราะห์ที่คล้ายกับโลกมากที่สุด" ที่ค้นพบโดยกล้องโทรทรรศน์อวกาศเคปเลอร์ เดิมดาวเคราะห์ดวงนี้เป็นข้อมูลที่ถูกคัดทิ้งโดยอัลกอริทึมชื่อ robovetter ของเคปเลอร์ และตีพิมพ์ในวันที่ 15 เมษายน พ.ศ. 2563
คาร์ล อัลเบร็ชท์

คาร์ล ฮันส์ อัลเบร็ชท์ (20 กุมภาพันธ์ ค.ศ. 1920 – 16 กรกฎาคม ค.ศ. 2014) เป็นนักธุรกิจชาวเยอรมันผู้ก่อตั้งอัลดี เครือซูเปอร์มาร์เก็ตราคาย่อมเยา ร่วมกับเทโอ อัลเบร็ชท์ น้องชาย เคยเป็นบุคคลที่ร่ำรวยที่สุดในประเทศเยอรมนีหลายปี และได้รับการจัดอันดับให้เป็นบุคคลที่ร่ำรวยอันดับ 10 ของโลกในปี ค.ศ. 2012 โดยนิตยสาร "ฟอบส์" ก่อนจะเสียชีวิตเมื่อวันที่ 16 กรกฎาคม ค.ศ. 2014
เทือกเขาแอลโบร์ซ

แอลโบร์ซ  เป็นเทือกเขาทางตอนเหนือของประเทศอิหร่าน เริ่มตั้งแต่บริเวณชายแดนประเทศอาเซอร์ไบจาน ขนานไปทางชายฝั่งทิศตะวันตกและทิศใต้ทั้งหมดของทะเลแคสเปียน มีแนวเขาไปทางทิศตะวันออกเฉียงเหนือและรวมกับเทือกเขาออลอดอฆ ทางตอนเหนือของภูมิภาคโฆรอซอน
เทือกเขานี้แบ่งออกเป็นเทือกเขาทางตะวันตก กลาง ตะวันออก เทือกเขาทางตะวันตกมีแนวเขาไปทางทิศใต้และตะวันตกเฉียงใต้ เกือบจะขนานไปกับชายฝั่งทิศตะวันตกของชายฝั่งทะเลแคสเปียน ส่วนทางตอนกลางมีแนวเส้นทางจากตะวันตกไปตะวันออกขนานไปกับชายฝั่งทิศใต้ของทะเลแคสเปียน และเทือกเขาทิศตะวันออกมีแนวเส้นทางทิศตะวันออกเฉียงเหนือ ยอดสูงสุดซึ่งเป็นยอดสูงสุดของอิหร่าน มีความสูง 5,610 เมตร อยู่ในเทือกเขาแอลโบร์ซกลาง
เทโอ อัลเบร็ชท์

เทโอ เพาล์ อัลเบร็ชท์ (28 มีนาคม ค.ศ. 1922 – 24 กรกฎาคม ค.ศ. 2010) เป็นนักธุรกิจชาวเยอรมันผู้ก่อตั้งอัลดี เครือซูเปอร์มาร์เก็ตราคาย่อมเยา ร่วมกับคาร์ล อัลเบร็ชท์ พี่ชาย เคยเป็นบุคคลที่ร่ำรวยที่สุดในประเทศเยอรมนีหลายปี และได้รับการจัดอันดับให้เป็นบุคคลที่ร่ำรวยอันดับ 9 ของโลกในปี ค.ศ. 2009 ก่อนจะเสียชีวิตเมื่อวันที่ 24 กรกฎาคม ค.ศ. 2010
ลีลียาน เบต็องกูร์

ลีลียาน อ็องเรียต ชาร์ล็อต เบต็องกูร์ (21 ตุลาคม ค.ศ. 1922 – 21 กันยายน ค.ศ. 2017) เป็นนักธุรกิจชาวฝรั่งเศส ผู้ถือหุ้นใหญ่บริษัทลอรีอัล ผู้ผลิตเครื่องสำอางรายใหญ่ ได้รับการจัดอันดับให้เป็นบุคคลที่ร่ำรวยอันดับ 17 ของโลกในปี ค.ศ. 2017 จากการจัดอันดับโดยนิตยสาร "ฟอบส์" ด้วยทรัพย์สิน 44.3 พันล้านดอลลาร์สหรัฐ ก่อนจะเสียชีวิตเมื่อวันที่ 21 กันยายน ค.ศ. 2017
กีฬาปีนหน้าผาในโอลิมปิกฤดูร้อน 2020 – รอบคัดเลือก

การแข่งขันกีฬาปีนหน้าผาในโอลิมปิกฤดูร้อน 2020 รอบคัดเลือก เป็นการแข่งขันปีนหน้าผาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 40 คน แต่ละประเทศส่งนักกีฬาได้ไม่เกิน 2 คนต่อรายการ (ทั้งหมด 4 คน จาก 2 รายการ) แต่ละรายการจะมีผู้เข้าแข่งขัน 20 คนที่ผ่านการคัดเลือก ได้แก่ 18 คนจากการคัดเลือก 1 คนจากเจ้าภาพ (ญี่ปุ่น) และ 1 คนจากการเชิญคณะกรรมการไตรภาคี 
การคัดเลือก.
แอฟริกา โอเชียเนียและเอเชียแชมเปียนชิปถูกเลื่อนออกไปเนื่องจากการระบาดทั่วของไวรัสโคโรนา
ประเทศที่ผ่านการคัดเลือก.
† อยู่ระหว่างการพิจารณาคดีของศาลอนุญาโตตุลาการกีฬาโลกสำหรับนักกีฬารัสเซียเพื่อแข่งขันในโอลิมปิก 2020 นักกีฬาอาจแข่งขันในรูปแบบเป็นกลาง
กีฬาสเกตบอร์ดในโอลิมปิกฤดูร้อน 2020 – รอบคัดเลือก

การแข่งขันกีฬาสเกตบอร์ดในโอลิมปิกฤดูร้อน 2020 รอบคัดเลือก เป็นการแข่งขันสเกตบอร์ดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 80 คน แต่ละประเทศส่งนักกีฬาได้ไม่เกิน 3 คนต่อรายการ (สูงสุด 12 คนจาก 4 รายการ) แต่ละรายการจะมีนักกีฬาผ่านการคัดเลือก 20 คน ได้แก่ 3 คนจากการแข่งขันเวิลด์แชมเปียนชิป การจัดอันดับโลก 16 คนแรก และเจ้าภาพ 1 คน
นีชอบูร์

นีชอบูร์ หรือ นีชอพูร์ (จากภาษาเปอร์เซียกลาง "New-Shabuhr" หมายถึง "เมืองใหม่ของซาปูร์", "ซาปูร์อันโสภณ", หรือ "ซาปูร์ที่สร้างมาอย่างสมบูรณ์") เป็นนครที่ใหญ่เป็นอันดับสองในจังหวัดโฆรอซอเนแรแซวี ซึ่งเคยเป็นเมืองหลวงฝั่งตะวันตกของเกรตเตอร์โฆรอซอน เมืองหลวงในคริสต์ศตวรรษที่ 9 ของรางวงศ์ตอฮีริด เมืองหลวงเดิมของจักรวรรดิเซลจูก เมืองหลักของเทศมณฑลนีชอบูร์ และอดีตเมืองในเส้นทางสายไหม นีชอบูร์ตั้งอยู่บนที่ราบอันอุดมสมบูรณ์ตรงตีนทิวเขาบีนอลูด ใน พ.ศ. 2559 นครนี้มีประชากรประมาณ 264,180 คนและเทศมณฑลมีประชากรประมาณ 448,125 คน นครนี้ตั้งอยู่ใกล้เหมืองแร่เทอร์ควอยซ์ที่มีแร่เทอร์ควอยซ์คุณภาพสูงที่สุดในโลกที่มีการขุดมาอย่างน้อยสองสหัสศวรรษ
เมืองก่อตั้งในคริสต์ศตวรรษที่ 3 โดยพระเจ้าชอบูร์ที่ 1 ในฐานะเมืองข้าหลวงจักรวรรดิซาเซเนียน ต่อมาจึงเป็นเมืองหลวงของราชวงศ์ทอเฮรียอน และได้บูรณะใหม่ในสมัยอับดุลลฮ์ อิบน์ เฏาะฮิร ในปี ค.ศ. 830 และได้รับเลือกเป็นเมืองหลวงของราชวงศ์เซลจุค ปี ค.ศ. 1037 ในสมัยราชวงศ์อับบาซียะฮ์ถูกชาวมองโกลรุกราน เมืองได้พัฒนาจนกลายเป็นศูนย์กลางด้านวัฒนธรรม การค้า ความรู้ของโลกอิสลาม เป็นหนึ่งในสี่เมืองใหญ่ของโฆรอซอนใหญ่ (ร่วมกับเมืองเมิร์ฟ, เฮราต และบัลค์) หนึ่งในเมืองที่ยิ่งใหญ่ที่สุดของสมัยกลาง ศูนย์กลางอำนาจของรัฐเคาะลีฟะฮ์ทางตะวันออก ที่อยู่อาศัยของคนหลากหลายเชื้อชาติและศาสนา และจุดหยุดพักของเส้นทางการค้าจากจีนและทรานซ็อกเซียนาไปยังอิรักและอียิปต์
การค้นพบทางโบราณคดีในนครหลายแห่งถูกเก็บและจัดแสดงต่อสาธารณชนที่พิพิธภัณฑ์ศิลปะเมโทรโพลิทันในนครนิวยอร์ก, พิพิธภัณฑ์บริติชในลอนดอน และพิพิธภัณฑ์นานาชาติอื่น ๆ
<templatestyles src="Template:TOC limit/styles.css" />
เมืองพี่น้อง.
นีชอบูร์เป็นเมืองพี่น้องกับเมืองดังนี้:
<templatestyles src="Div col/styles.css"/>
กีฬาโต้คลื่นในโอลิมปิกฤดูร้อน 2020 – รอบคัดเลือก

การแข่งขันกีฬาโต้คลื่นในโอลิมปิกฤดูร้อน 2020 รอบคัดเลือก เป็นการแข่งขันโต้คลื่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 40 คน ชาย 20 คน หญิง 20 คน แต่ละประเทศส่งนักกีฬาได้ไม่เกิน 2 การคัดเลือกจะขึ้นอยู่กับผลการแข่งขัน ISA World Surfing Games, World Surf League Championship Tour และ Pan American Games และญี่ปุ่นในฐานะเจ้าภาพจะได้รับโควต้ารายการละ 1 คน หากญี่ปุ่นมีผ่านการคัดเลือกจากการแข่งขันใด ๆ โควต้าในฐานะประเทศเจ้าภาพจะถูกจัดสรรใหม่ให้กับนักกีฬาที่มีอันดับสุงสุดถัดไปในการแข่งขัน World Surfing Games 2020
เฮราต

เฮราต  เป็นเมืองเอกของจังหวัดเฮราตและเมืองใหญ่อันดับ 3 ของประเทศอัฟกานิสถาน มีประชากรราว 574,276 คนใน ค.ศ. 2020 ตั้งอยู่ในหุบเขาอุดมสมบูรณ์ ริมฝั่งแม่น้ำฮะรี ทางตะวันตกของประเทศ เชื่อมต่อกับเมืองกันดะฮาร์ คาบูล และมะซารีชะรีฟ โดยถนนไฮเวย์สายที่หนึ่งหรือถนนวงแหวน ยังสามารถเดินทางไปยังเมืองแมชแฮดของอิหร่านได้ และเมืองแมรี ของเติร์กเมนิสถาน เฮราตตั้งอยู่บนเส้นทางสายไหม เส้นทางการค้าโบราณในตะวันออกกลาง เอเชียกลางและเอเชียใต้ และปัจจุบันยังเป็นศูนย์กลางของอัฟกานิสถานตะวันตก
นครมีประวัติย้อนไปถึงยุคอเวสตะ และเคยมีชื่อเสียงด้านไวน์ เมืองมีโบราณสถานหลายแห่งเช่น ป้อมปราการเฮราต ในช่วงยุคกลาง เฮราตเป็นหนึ่งในเมืองสำคัญของโฆรอซอน เป็นที่รู้จักในชื่อ "ไข่มุกแห่งโฆรอซอน" หลังตีมูร์เข้าพิชิต เมืองนี้จึงเป็นศูนย์กลางสำคัญด้านความรู้และชีวิตศิลปะในโลกอิสลาม
นครนี้ยังมีสนามบินนานาชาติเฮราต หลังสงครามใน ค.ศ. 2001 นครนี้ค่อนข้างปลอดภัยจากการโจมตีของกลุ่มกบฏตอลิบาน ใน ค.ศ. 2021 มีการประกาศว่าเฮราจได้รับการบรรจุเป็นแหล่งมรดกโลกของยูเนสโก ต่อมาในวันที่ 12 สิงหาคม ค.ศ. 2021 ตัวนครถูกนักรบตอลิบานยึดครองตามการยุทธ์เชิงรุกฤดูร้อน
สหรัฐอาหรับเอมิเรตส์ในเอเชียนเกมส์ 2006

สหรัฐอาหรับเอมิเรตส์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศสหรัฐอาหรับเอมิเรตส์ ส่งนักกีฬา คน เพื่อแข่งขัน กีฬา ผลการแข่งขันครั้งนี้สหรัฐอาหรับเอมิเรตส์ได้รับ 3 เหรียญทอง 4 เหรียญเงิน และ 3 เหรียญทองแดง รวมทั้งหมด 10 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศมาเลเซียในเอเชียนเกมส์ 2006

ประเทศมาเลเซีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศมาเลเซีย ส่งนักกีฬา 244 คน เพื่อแข่งขัน 23 กีฬา ผลการแข่งขันครั้งนี้ประเทศมาเลเซียได้รับ 8 เหรียญทอง 17 เหรียญเงิน และ 17 เหรียญทองแดง รวมทั้งหมด 42 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
จีนไทเปในเอเชียนเกมส์ 2006

ประเทศไต้หวันเข้าร่วมการแข่งขันภายใต้ชื่อ "จีนไทเป" ในกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศจีนไทเป ส่งนักกีฬา 399 คน เพื่อแข่งขัน กีฬา ผลการแข่งขันครั้งนี้ประเทศจีนไทเปได้รับ 9 เหรียญทอง 10 เหรียญเงิน และ 27 เหรียญทองแดง รวมทั้งหมด 46 เหรียญ
ประเทศกาตาร์ในเอเชียนเกมส์ 2006

ประเทศกาตาร์ เป็นเจ้าภาพจัดการแข่งขันและเข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศกาตาร์ ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศกาตาร์ได้รับ 9 เหรียญทอง 12 เหรียญเงิน และ 11 เหรียญทองแดง รวมทั้งหมด 32 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศอินเดียในเอเชียนเกมส์ 2006

ประเทศอินเดีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศอินเดีย ส่งนักกีฬา 387 คน เพื่อแข่งขัน กีฬา ผลการแข่งขันครั้งนี้ประเทศอินเดียได้รับ 10 เหรียญทอง 17 เหรียญเงิน และ 26 เหรียญทองแดง รวมทั้งหมด 53 เหรียญ
ประเทศอิหร่านในเอเชียนเกมส์ 2006

ประเทศอิหร่าน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศอิหร่าน ส่งนักกีฬา 239 คน เพื่อแข่งขัน 25 กีฬา ผลการแข่งขันครั้งนี้ประเทศอิหร่านได้รับ 11 เหรียญทอง 15 เหรียญเงิน และ 22 เหรียญทองแดง รวมทั้งหมด 48 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
เชลดอน แอเดิลเซิน

เชลดอน แกรี แอเดิลเซิน (ออกเสียงว่า ; 4 สิงหาคม ค.ศ. 1933 – 11 มกราคม ค.ศ. 2021) เป็นนักธุรกิจ นักลงทุน และมหาเศรษฐีใจบุญชาวอเมริกัน เป็นผู้ก่อตั้ง ประธาน และประธานเจ้าหน้าที่บริหารบริษัทลาสเวกัสแซนด์ (Las Vegas Sands Corporation) เจ้าของกาสิโนมารีนาเบย์แซนส์ในประเทศสิงคโปร์ และบริษัทเวเนเชียนมาเก๊าจำกัด เจ้าของเดอะเวเนเชียนและศูนย์ประชุมและนิทรรศการแซนด์ในเมืองลาสเวกัส สหรัฐอเมริกา นอกจากนี้ยังมีธุรกิจหนังสือพิมพ์ เป็นเจ้าของมูลนิธิแอเดิลเซิน และสมาชิกคนสำคัญของพรรคริพับลิกัน
ในเดือนกันยายน ค.ศ. 2020 นิตยสาร "ฟอบส์" ประเมินสินทรัพย์สุทธิของแอเดิลเซินที่มูลค่า 33.5 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับที่ 28 ของโลก
ไอกี บาชิสตา

ไอกี ฟูร์เกย์ บาชิสตา ดา ซิลวา (เกิดวันที่ 3 พฤศจิกายน ค.ศ. 1956) เป็นนักธุรกิจชาวบราซิล-เยอรมัน ผู้สร้างความมั่งคั่งจากธุรกิจเหมืองแร่และอุตสาหกรรมแก๊ส มีส่วนสำคัญในการพัฒนาโครงสร้างพื้นฐานระดับใหญ่ของประเทศบราซิลซึ่งนำมาซึ่งการล้มละลายของธุรกิจของเขา
บาชิสตาเป็นอดีตประธานกลุ่มบริษัทเอบีเอ็กซ์กรุ๊ปของบราซิลที่ลงทุนในธุรกิจน้ำมันและแก๊สธรรมชาติ พลังงาน โลจิสติกส์ เหมืองแร่ และต่อเรือ เคยมีมูลค่าทรัพย์สินสุทธิถึง 35 พันล้านดอลลาร์สหรัฐในปี ค.ศ. 2012 กลายเป็นบุคคลที่ร่ำรวยอันดับ 7 ของโลกจากการจัดอันดับของนิตยสารฟอบส์ แต่พอบริษัทล้มลง หุ้นของบริษัทดิ่งลง กลับเหลือทรัพย์สินในปี ค.ศ. 2013 เพียงแค่ 200 ล้านดอลลาร์สหรัฐ และมีบัญชีติดลบในปีต่อมา ปัจจุบัน บาชิสตาถูกจับกุมในคดีติดสินบนแซร์ฌียู กาบรัล ฟิลยู อดีตผู้ว่าการรัฐรีโอเดจาเนโรเพื่อให้ได้สัญญาก่อสร้างจากรัฐบาล ระวางโทษจำคุกถึง 30 ปี
ลักษมี มิตตัล

ลักษมี นิวาส มิตตัล  เกิดเมื่อวันที่ 15 มิถุนายน ค.ศ. 1950 เป็นนักธุรกิจชาวอินเดียในธุรกิจเหล็ก เป็นประธานและประธานเจ้าหน้าที่บริหารของบริษัทอาร์เซลอร์มิตตัล ผู้ผลิตเหล็กกล้ารายใหญ่ที่สุดของโลก มิตตัลถือหุ้นของอาร์เซลอร์มิตตัลอยู่ 38 เปอร์เซ็นต์และถือหุ้นของสโมสรฟุตบอลควีนส์พาร์กเรนเจอส์อยู่ 11 เปอร์เซ็นต์
มิตตัลได้รับการจัดอันดับให้เป็นบุคคลที่ร่ำรวยเป็นอันดับ 3 ของโลกจากการจัดอันดับโดยนิตยสารฟอบส์ในปี ค.ศ. 2005 ด้วยมูลค่าทรัพย์สินสุทธิ 25 พันล้านดอลลาร์สหรัฐในปีนั้น ปัจจุบันเป็นที่ปรึกษาในคณะกรรมการบริษัทและหน่วยงานในหลายประเทศ และยังเป็นบุคคลที่ร่ำรวยที่สุดในอินเดีย (ค.ศ. 2019)
มุเกศ อัมพานี

มุเกศ ธิรุภาอี อัมพานี (อักษรโรมัน: Mukesh Dhirubhai Ambani) เกิดเมื่อวันที่ 19 เมษายน ค.ศ. 1957 เป็นนักธุรกิจชาวอินเดีย เป็นประธาน ผู้อำนวยการจัดการ และผู้ถือหุ้นใหญ่ของบริษัทรีไลแอนซ์อิสดัสตรีส์ (RIL) ได้รับการจัดอันดับให้เป็นบุคคลที่ร่ำรวยที่สุดอันดับ 4 ของโลก จากการจัดอันดับของนิตยสารฟอบส์ในปี ค.ศ. 2010 ด้วยมูลค่าทรัพย์สินสุทธิ 29.0 พันล้านดอลลาร์สหรัฐ
กูปูวาซู

กูปูวาซู (ชื่อวิทยาศาสตร์: "Theobroma grandiflorum") เป็นพรรณไม้ป่าดิบชื้นชนิดหนึ่งซึ่งอยู่ในสกุลเดียวกันกับโกโก้ พบขึ้นทั่วไปในแอ่งแอมะซอนและมีการเพาะปลูกในพื้นที่ป่ารกของโคลอมเบีย โบลิเวีย เปรู และตอนเหนือของบราซิลโดยมีการผลิตมากที่สุดในรัฐปารา เนื้อในผลกูปูวาซูเป็นที่นิยมบริโภคตลอดทั้งอเมริกากลางและอเมริกาใต้ เป็นผลไม้ประจำรัฐปารา และเป็นส่วนผสมในไอศกรีม ของว่างอัดแท่ง และผลิตภัณฑ์อื่น ๆ
ลำต้น.
ต้นกูปูวาซูโดยทั่วไปมีความสูงระหว่าง 5–15 เมตร (16–49 ฟุต) แต่บางต้นอาจสูงถึง 20 เมตร (66 ฟุต) เปลือกไม้มีสีน้ำตาล ใบมีความยาวระหว่าง 25–35 เซนติเมตร (9.8–13.8 นิ้ว) และกว้าง 6–10 เซนติเมตร (2.4–3.9 นิ้ว) โดยมีเส้นใบ 9 หรือ 10 คู่ เมื่อโตเต็มที่ใบจะเปลี่ยนจากสีออกชมพูเป็นสีเขียว และจะเริ่มออกผลในที่สุด
ผล.
เนื้อสีขาวของผลกูปูวาซูมีกลิ่นหอมที่ได้รับการพรรณนาว่าคล้ายกลิ่นช็อกโกแลตผสมสับปะรด และมักนำมาใช้เป็นส่วนผสมในน้ำผลไม้ ของหวาน และขนมหวาน น้ำจากผลกูปูวาซูมีรสชาติคล้ายแพร์ กล้วย เสาวรส และเมลอน
โดยทั่วไปผลกูปูวาซูจะถูกเก็บจากพื้นดินเมื่อมันตกจากต้นตามธรรมชาติ เราสามารถประเมินความสุกงอมภายในผลได้ยากเนื่องจากภายนอกผลไม่มีการเปลี่ยนสีที่เห็นได้ชัดเจน อย่างไรก็ตาม ผลการศึกษาแสดงให้เห็นว่าในสภาวะแบบภูมิภาคแอมะซอนตะวันตกของโคลอมเบีย ผลมักจะสุกแก่เต็มที่ภายใน 117 วันหลังจากดอกเจริญเป็นผลชัดเจน ชาวบราซิลนิยมกินผลสด ๆ หรือนำผลไปทำของหวาน
ผลิตภัณฑ์อาหารจากกูปูวาซูในเชิงพาณิชย์ได้แก่เนื้อผลและผง
สารพฤกษเคมี.
กลิ่นรสของผลกูปูวาซูมาจากสารพฤกษเคมีอย่างแทนนิน, ไกลโคไซด์, ทีโอแกรนดิน, แคทิชิน, เควอร์ซิทิน, เค็มป์เฟอรอล และไอโซสกูเทลลาเรน นอกจากนี้ยังมีกาเฟอีน, ธีโอโบรมีน และธีโอฟิลลีนเช่นที่พบในโกโก้ แต่ผลกูปูวาซูมีกาเฟอีนในปริมาณที่ต่ำกว่ามาก
เนยกูปูวาซู.
เนยกูปูวาซูเป็นไตรกลีเซอไรด์ที่ประกอบด้วยกรดไขมันอิ่มตัวและไม่อิ่มตัว ทำให้เนยมีจุดหลอมเหลวต่ำ (ประมาณ 30 องศาเซลเซียส) และมีเนื้อสัมผัสนุ่ม จึงเอื้อต่อการนำไปทำขนมหวานที่มีลักษณะคล้ายช็อกโกแลตขาว ส่วนประกอบที่เป็นกรดไขมันหลักของเนยกูปูวาซูคือ กรดสเตียริก (ร้อยละ 38), กรดโอเลอิก (ร้อยละ 38), กรดปาลมิติก (ร้อยละ 11) และกรดแอราคิดิก (ร้อยละ 7)
กูร์บันกูลือ เบร์ดือมูฮาเมดอว์

กูร์บันกูลือ แมลิกกูลือเยวิช เบร์ดือมูฮาเมดอว์ (เกิด 29 มิถุนายน 1957) หรือที่รู้จักกันในชื่อ อาร์กาดาก  เป็นนักการเมืองชาวเติร์กเมน อดีตประธานาธิบดีเติร์กเมนิสถานจาก ค.ศ. 2006 ถึง 2022
เขามีวิชาชีพเป็นทันตแพทย์และเคยดำรงตำแหน่งรัฐมนตรีกระทรวงสาธารณสุขในรัฐบาลของซาปาร์มือรัต นือยาซอว์ ตั้งแต่ ค.ศ. 1997 และเป็นรองประธานาธิบดีนับตั้งแต่ ค.ศ. 2001 เขาขึ้นดำรงตำแหน่งเป็นประธานาธิบดีชั่วคราวหลังนือยาซอว์เสียชีวิตลงเมื่อ 21 ธันวาคม 2006 และต่อมาลงเลือกตั้งและชนะการเลือกตั้งใน ค.ศ. 2007 เขาไม่มีผู้ลงคะแนนเสียงคัดค้านที่มีนัยสำคัญ และชนะการลงคะแนนไปอย่างถล่มทลาย (89.2%) ตามด้วยการเลือกตั้งอีกครั้งใน ค.ศ. 2012 ซึ่งมีผู้ลงคะแนนเสียงให้เขา 97% และการเลือกตั้งใน ค.ศ. 2017 ซึ่งเขาได้รับเลือกตั้งเป็นวาระที่สามติดต่อกันด้วยคะแนนเสียง 97.7% เขาเคยได้รับเลือกตั้งเข้าเป็นผู้ลงสมัครเข้าสู่สภาประชาชน  เมื่อ 28 มีนาคม ค.ศ. 2021 ในฐานะตัวแทนจากแคว้นอาฮัล เขาได้รับการลงคะแนน 100% จากผู้ลงคะแนน ในวันที่ 14 เมษายน ค.ศ. 2021 เขาได้รับการลงคะแนนเสียงเอกฉันท์ให้เป็นประธานสภาประชาชน สภาสูงของรัฐสภาเติร์กเมนิสถาน
เบร์ดือมูฮาเมดอว์ลงจากตำแหน่งประธานาธิบดีในวันที่ 19 มีนาคม ค.ศ. 2022 เพื่อให้เซร์ดาร์ ลูกชายที่ชนะการเลือกตั้งที่ถือว่าไม่เสรีหรือยุติธรรม ดำรงตำแหน่งต่อ
ฟุตบอลทีมชาติสาธารณรัฐประชาธิปไตยคองโก

ฟุตบอลทีมชาติสาธารณรัฐประชาธิปไตยคองโก  เป็นทีมฟุตบอลตัวแทนของสาธารณรัฐประชาธิปไตยคองโก อยู่ภายใต้การดูแลของสหพันธ์ฟุตบอลสาธารณรัฐประชาธิปไตยคองโก ทีมชาตินี้ได้ประสบความสำเร็จในระดับประเทศหลายครั้ง เช่น ชนะเลิศแอฟริกาคัพออฟเนชันส์ ในปี ค.ศ. 1968, ค.ศ. 1974 และได้เข้าร่วมแข่งขันฟุตบอลโลกรอบสุดท้ายหนึ่งครั้งในฟุตบอลโลก 1974
เทศบาลเมืองบางระจัน

บางระจัน เป็นเทศบาลเมืองซึ่งมีอาณาเขตครอบคลุมพื้นที่บางส่วนของหมู่ที่ 1–6 ตำบลสิงห์ บางส่วนของหมู่ที่ 1–11 ตำบลไม้ดัด บางส่วนของหมู่ที่ 1–11 ตำบลเชิงกลัด และพื้นที่ทั้งหมดของหมู่ 8 กับพื้นที่บางส่วนของหมู่ 1–7, 9–11 ตำบลโพชนไก่ ในอำเภอบางระจัน จังหวัดสิงห์บุรี เดิมมีฐานะเป็นสุขาภิบาลสิงห์ในปี พ.ศ. 2499 ขยายเขตสุขาภิบาลในปี พ.ศ. 2511 (ยึดเป็นแนวเขตเทศบาลในปัจจุบัน) และจัดตั้งเป็นเทศบาลตำบลในปี พ.ศ. 2542 แล้วจึงยกฐานะขึ้นเป็นเทศบาลเมืองในวันที่ 8 มีนาคม พ.ศ. 2556 
ชื่อของเทศบาลและอำเภอตั้งชื่อตามค่ายบางระจันในสมัยอาณาจักรอยุธยา ปัจจุบันเทศบาลเมืองมีประชากร 13,789 คน ภูมิประเทศเป็นที่ราบลุ่มซึ่งมีแม่น้ำน้อยไหลผ่าน การขนส่งมีทางหลวงแผ่นดินหมายเลข 3030 ซึ่งเชื่อมต่อระหว่างเทศบาลเมืองบางระจันกับเทศบาลเมืองสิงห์บุรี
เทศบาลเมืองคลองมะเดื่อ

เทศบาลเมืองคลองมะเดื่อ เป็นเทศบาลเมืองซึ่งมีอาณาเขตครอบคลุมพื้นที่ตำบลคลองมะเดื่อ (เดิมชื่อตำบลคลองกระทุ่ม) ทั้งตำบล ตั้งอยู่ในอำเภอกระทุ่มแบน จังหวัดสมุทรสาคร เดิมมีฐานะเป็น "องค์การบริหารส่วนตำบลคลองมะเดื่อ" แล้วจึงได้รับการจัดตั้งเป็นเทศบาลเมืองใน พ.ศ. 2562 ปัจจุบันเทศบาลเมืองคลองมะเดื่อมีประชากร 21,832 คน ตั้งอยู่ห่างจากที่ว่าการอำเภอกระทุ่มแบนไปประมาณ 5 กิโลมตร ภูมิประเทศเป็นที่ราบลุ่ม มีคลองอีกหลายสาย โดยคลองที่สำคัญที่สุดคือ คลองกระทุ่มแบน ซึ่งเชื่อมต่อกับคลองภาษีเจริญ ส่วนการขนส่ง มีถนนเศรษฐกิจ 1 ซึ่งสามารถเชื่อมต่อกับถนนพระรามที่ 2 ได้
สถานที่สำคัญในเขตเทศบาล ได้แก่ วัดราษฎร์บำรุงหรือวัดหงอนไก่ เป็นหนึ่งในแหล่งโบราณคดีที่สำคัญ เพราะมีโบราณสถานคืออุโบสถหลังเก่าเป็นอาคารร้าง ผลิตภัณฑ์ท้องถิ่นที่สำคัญของเทศบาลคือ เครื่องเบญจรงค์ ซึ่งหมู่บ้านที่ทำเครื่องเบญจรงค์ในเขตเทศบาลนี้ สืบทอดจากตระกูลเก่าแก่เชื้อสายจีน
อาณาเขต.
เขตเทศบาลเมืองคลองมะเดื่อมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
หมู่บ้าน.
เทศบาลเมืองคลองมะเดื่อครอบคลุมพื้นที่ทั้งตำบลคลองมะเดื่อซึ่งแบ่งการปกครองออกเป็น 11 หมู่บ้าน ได้แก่
ทับแมนเบิร์ก

ทับแมนเบิร์ก  หรือ โบมี  เดิมชื่อ ไวทาวน์  เป็นเมืองหลักของเทศมณฑลโบมี ประเทศไลบีเรีย ตั้งอยู่บนเนินเขาโบมี ทางตะวันตกเฉียงเหนือของมอนโรเวีย และเคยเป็นแหล่งแร่เหล็กและเพชรจนกระทั่งถูกทำลายเป็นส่วนใหญ่ในช่วงสงครามกลางเมืองไลบีเรียครั้งที่หนึ่ง ในช่วงสงครามกลางเมืองไลบีเรียครั้งที่สองเมืองนี้เป็นที่ตั้งสำนักงานใหญ่ของกลุ่มสหไลบีเรียเพื่อความปรองดองและประชาธิปไตย
จากการสำมะโนประชากรในปี ค.ศ. 2008 เมืองมีประชากรประมาณ 13,144 คน
ในช่วงการระบาดของไวรัสอีโบลาในแอฟริกาตะวันตกได้มีการเปิดศูนย์บำบัดในเมืองด้วยความช่วยเหลือจากสหรัฐ
มหาสมุทร หมูปิ้งอร่อยจุงเบย

มหาสมุทร หมูปิ้งอร่อยจุงเบย หรือ มหาสมุทร ศิษย์แรมโบ้อีสาน หรือชื่อชกเดิม มหาสมุทร ต.ผิวหล่อภักดี (2 กรกฎาคม พ.ศ. 2544 –) เป็นนักมวยไทยชาวไทย ซึ่งเป็นแชมป์มวยรอบปูนเสือ ครั้งที่ 19
เขามีเทรนเนอร์คือไกรสุวิทย์ ศูนย์กีฬาหนองกี่ อดีตแชมป์สนามมวยราชดำเนิน
ประวัติ.
มหาสมุทร หมูปิ้งอร่อยจุงเบย มีชื่อจริงคือเกียรติศักดิ์ วิเศษรัมย์ (ชื่อเล่น: ตอง) เป็นบุคคลจากภูมิลำเนาอำเภอคูเมือง จังหวัดบุรีรัมย์ สำเร็จการศึกษาระดับชั้นมัธยมศึกษาปีที่ 3 จากโรงเรียนคูเมืองวิทยาคม จังหวัดบุรีรัมย์ เขาเริ่มฝึกมวยเมื่ออายุ 13 ปี โดยได้แรงบันดาลใจจากการเห็นนักมวยที่ได้ชกออกรายการโทรทัศน์ จึงอยากเป็นแบบนั้นบ้าง และเริ่มฝึกที่ค่าย ต.ผิวหล่อภักดี หลังจากนั้น 1 เดือน ก็ได้ขึ้นชกครั้งแรกโดยใช้ชื่อยอดวิชา ต.ผิวหล่อภักดี โดยเป็นฝ่ายชนะน็อกในยกที่ 2 และได้รับค่าตัว 300 บาทจากไฟต์ดังกล่าว ก่อนจะเดินสายชกที่ภาคอีสานกว่า 100 ไฟต์ และเคยชกออกรายการโทรทัศน์ที่ อตก.3 จังหวัดนนทบุรี ซึ่งเขาเป็นฝ่ายชนะคะแนน และได้รับค่าตัว 8,000 บาทจากไฟต์ดังกล่าว
จากนั้น เขาได้ฝึกซ้อมอย่างหนัก โดยมีคิวขึ้นชกในเมืองหลวงสลับกับต่างจังหวัด กระทั่งได้รับเลือกจากชุ้น เกียรติเพชร เข้าสู่การแข่ง "มวยรอบปูนเสือ ครั้งที่ 19" โดยเป็นฝ่ายชนะน็อกก้องหนองยาง ส.บุญเยี่ยม ในยกที่ 3 และเป็นฝ่ายชนะน็อกพรพยัคฆ์ ส.ภูมิพัฒน์ ในยกที่ 3 เช่นกัน แล้วผ่านเข้าสู่รอบ 8 คน ที่ซึ่งเขาเป็นฝ่ายชนะคะแนนมาลัยทอง ช.เรืองรัมย์ จากจังหวัดบุรีรัมย์
ส่วนนัดถัดมา เขาเป็นฝ่ายแพ้คะแนนเพชรแสนคม เดอะเบสมวยไทยยิม จึงต้องกลับไปชกกับผู้แพ้อีกครั้ง ซึ่งเขาเป็นฝ่ายชนะคะแนนมาลัยทอง แล้วเข้าสู่รอบตัดเชือกโดยเป็นฝ่ายชนะฉลามขาว นายกเอท่าศาลา จากการชนะน็อกทางเทคนิคในยกที่ 4 กระทั่งเข้าสู่รอบชิงชนะเลิศ ที่เขาต้องพบกับคู่ปรับเก่าอย่างเพชรแสนคม
แม้จะมีกูรูมวยหลายรายคาดว่าเพชรแสนคมจะเป็นฝ่ายชนะครั้งนี้ แต่วันที่ 27 ตุลาคม พ.ศ. 2562 มหาสมุทร หมูปิ้งอร่อยจุงเบย ก็ได้เป็นแชมป์มวยรอบปูนเสือ ครั้งที่ 19 จากการชนะคะแนนเพชรแสนคมอย่างเป็นเอกฉันท์ ที่สนามมวยเวทีลุมพินี โดยได้รับเงินรางวัล 600,000 บาท พร้อมเข็มขัดแชมป์ และถ้วยรางวัล
ส่วนวันที่ 1 ธันวาคม ของปีเดียวกัน มหาสมุทรเป็นฝ่ายแพ้คะแนนเพชรมงคล ศูนย์กีฬาห้วยต้ม ในคู่เอกของรายการศึกมวยไทย 7 สี
ต่อมาในเดือนสิงหาคม พ.ศ. 2563 ดร.เสกสกล อัตถาวงศ์ นักการเมืองสังกัดพรรคพลังประชารัฐ ได้เข้ามาเป็นผู้สนับสนุนมหาสมุทร ส่งผลให้มหาสมุทรเปลี่ยนชื่อในการชกเป็น "มหาสมุทร ศิษย์แรมโบ้อีสาน"
ชีวิตส่วนตัว.
มหาสมุทร หมูปิ้งอร่อยจุงเบย เป็นบุตรของประกิต วิเศษรัมย์ (บิดา) และเขียว วิเศษรัมย์ (มารดา) ปัจจุบันมหาสมุทรมีสถานะโสด เขามีนักมวยในดวงใจคือเมสซี่ แป๋งกองปราบ ส่วนนักแสดงที่ชื่นชอบคือมาริโอ้ เมาเร่อ และนักร้องที่ชื่นชอบคือลำไย ไหทองคำ
บาร์งา

บาร์งา  เป็นเมืองหลักของเทศมณฑลบอง ประเทศไลบีเรีย ตั้งอยู่ทางตะวันออกเฉียงเหนือของมอนโรเวีย ในช่วงสงครามกลางเมืองไลบีเรียครั้งที่หนึ่งเมืองนี้เป็นที่ตั้งของฐานทัพของชาร์ลส์ เทย์เลอร์ แนวร่วมรักประเทศแห่งชาติไลบีเรีย วิทยาลัยคัตติงตันซึ่งเป็นสถาบันเอกชนในเครืออิปิสโคปัลตั้งอยู่ใกล้กับเมืองนี้ และวิทยาเขตนี้เคยเป็นที่ตั้งของพิพิธภัณฑ์แอฟริกาซึ่งถูกทำลายในช่วงสงครามกลางเมือง
จากการสำมะโนประชากรในปี ค.ศ. 2008 เมืองมีประชากรประมาณ 34,046 คน เป็นเมืองที่มีประชากรมากที่สุดเป็นอันดับสี่ของประเทศไลบีเรีย
เมืองพี่น้องและเมืองแฝด.
 บอลทิมอร์ รัฐแมริแลนด์ สหรัฐ
จอนนี วิลเลียมส์

จอนาทัน ปีเตอร์ วิลเลียมส์ (เกิดวันที่ 9 ตุลาคม ค.ศ. 1993) เป็นนักฟุตบอลอาชีพผู้เล่นในตำแหน่งกองกลางให้กับสโมสรฟุตบอลสวินดันทาวน์ในอีเอฟแอลลีกทู และทีมชาติเวลส์
วิลเลียมส์เริ่มต้นอาชีพกับคริสตัลพาเลซ โดยมีช่วงที่ถูกปล่อยยืมตัวให้กับนอตทิงแฮมฟอเรสต์, มิลตันคีนส์ดอนส์, อิปสวิชทาวน์ และซันเดอร์แลนด์ เขาเซ็นสัญญากับชาร์ลตันแอธเลติกในเดือนมกราคม ค.ศ. 2019
วิลเลียมส์เป็นส่วนหนึ่งของทีมชาติเวลส์ชุดที่เข้าถึงรอบรองชนะเลิศในฟุตบอลชิงแชมป์แห่งชาติยุโรป 2016
เกียรติประวัติ.
คริสตัลพาเลซ
ชาร์ลตันแอธเลติก
รางวัลส่วนตัว
แดนนี วอร์ด

แดนนี วอร์ด (เกิด 22 มิถุนายน ค.ศ. 1993) เป็นนักฟุตบอลอาชีพชาวเวลส์ที่เล่นในตำแหน่งผู้รักษาประตูให้กับสโมสรเรกซัมในอีเอฟแอลแชมเปียนชิปและทีมชาติเวลส์ 
ก่อนหน้านี้เขาเคยเล่นให้กับลิเวอร์พูลและเรกซัม รวมถึงถูกปล่อยยืมให้กับแทมเวิร์ท, มอร์คัม, แอเบอร์ดีน และฮัดเดอส์ฟีลด์ทาวน์ เขาได้รับเรียกตัวติดทีมชาติครั้งแรกในปี ค.ศ. 2013 และได้ลงเล่นระดับทีมชาติครั้งแรกในปี ค.ศ. 2016 โดยเป็นส่วนหนึ่งของทีมชุดที่เข้าถึงรอบรองชนะเลิศของฟุตบอลชิงแชมป์แห่งชาติยุโรป 2016 และรอบ 16 ทีมสุดท้ายของฟุตบอลชิงแชมป์แห่งชาติยุโรป 2020
เกียรติประวัติ.
ลิเวอร์พูล
ฮัดเดอส์ฟีลด์ทาวน์
เลสเตอร์ซิตี
ไซมอน เชิร์ช

ไซมอน ริชาร์ด เชิร์ช (เกิดวันที่ 10 ธันวาคม ค.ศ. 1988) เป็นอดีตนักฟุตบอลผู้เคยเล่นในตำแหน่งกองหน้าให้กับพลิมัทอาร์ไกล์ในลีกวันเป็นสโมสรสุดท้าย
หลังจากที่ได้เซ็นสัญญากับทีมเยาวชน เชิร์ชก็ได้เล่นให้กับเรดิงเป็นระยะเวลาสิบปี โดยมีช่วงเวลา 6 ปีที่เขาได้เล่นในระดับอาชีพ เขายิงประตูให้กับเรดิง 22 ลูกจากการลงเล่น 104 นัด ก่อนที่จะย้ายไปเล่นให้กับหลายสโมสร ได้แก่ ชาร์ลตันแอธเลติก, มิลตันคีนส์ดอนส์ และโรดา เจซี เคอร์เครด เขายังเคยถูกปล่อยยืมตัวให้กับแอเบอร์ดีน โดยยิงได้ 6 ประตูจากการลงเล่น 13 นัด
เชิร์ชลงเล่นให้กับทีมชาติเวลส์ทั้งหมด 38 นัด ซึ่งรวมถึงสองนัดที่ลงเล่นในฟุตบอลชิงแชมป์แห่งชาติยุโรป 2016
ฌ็อง-มารี เลอ แปน

ฌ็อง ลุยส์ มารี เลอ แปน (20 มิถุนายน ค.ศ. 1928 – 7 มกราคม ค.ศ. 2025) โดยทั่วไปรู้จักกันในชื่อ ฌ็อง-มารี เลอ แปน  เป็นนักการเมือง ทนายความ และนักเคลื่อนไหวชาวฝรั่งเศส เขาก่อตั้งพรรคขวาจัด แนวร่วมแห่งชาติ (ปัจจุบันชื่อ ชุมนุมแห่งชาติ) และดำรงตำแหน่งประธานพรรคใน ค.ศ. 1972 ถึง 2011 และในฐานะประธานกิตติมศักดิ์ใน ค.ศ. 2011 ถึง 2015 
ชีวิตและอาชีพ.
ชีวิตช่วงต้น.
ฌ็อง ลุยส์ มารี เลอ แปนเป็นบุตรชายคนเดียวของฌ็อง เลอ แปน (1901–1942) ฌ็อง เลอ แปนกับบรรพบุรุษของเขาเกิดที่เบรอตาญ และทำงานบนเรือข้ามมหาสมุทรแอตแลนติกตอนอายุ 13 ปี เขาเคยเป็นประธาน Association des Anciens Combattants ชาวประมง และสมาชิกสภาเทศบาลลาทรีนีเต-ซูร์-แมร์ หมู่บ้านริมทะเลขนาดเล็กในเบรอตาญ อาน-มารี แอร์เว (1904–1965) มารดาของเขา เป็นช่างเย็บผ้าและมีเชื้อสายท้องถิ่นด้วย มารดาเป็นผู้พูดภาษาเบรอตาญ และเลอ แปนเคยกล่าวไว้ว่าเมื่อวัยชราว่าสิ่งเดียวที่เขาเสียใจคือการไม่ได้เรียนภาษา
เลอ แปนเกิดที่ลาทรีนีเต-ซูร์-แมร์เมื่อวันที่ 20 มิถุนายน ค.ศ. 1928 เขาเป็นเด็กกำพร้าตอนวัยรุ่น (Ward of the Nation, ผู้ได้รับการเลี้ยงดูโดยรัฐ) เมื่อ "La Persévérance" เรือของบิดา เกิดระเบิดที่ริมเหมืองใน ค.ศ. 1942 เขาได้รับการเลี้ยงดูในแบบโรมันคาทอลิกและศึกษาในเยซูอิต #เปลี่ยนทาง ที่วาน และต่อมาที่ #เปลี่ยนทาง ในลอริย็อง
โบพูลู

โบพูลู  เป็นเมืองหลักของเทศมณฑลบาร์โพลู ประเทศไลบีเรีย ตั้งอยู่ทางเหนือจากมอนโรเวียไปราว 100 กิโลเมตร จากการสำมะโนประชากรในปี ค.ศ. 2008 เมืองมีประชากรประมาณ 2,908 คน ประชากรส่วนใหญ่ประกอบอาชีพปลูกข้าวและมันสำปะหลัง
คาร์เรียน ครอส

เควิน เคซาร์ (Kevin Kesar; 19 กรกฎาคม ค.ศ. 1985) นักมวยปล้ำอาชีพชาวอเมริกันที่เซ็นกับ WWE ในชื่อ คาร์เรียน ครอส (Karrion Kross)
เขายังเป็นที่รู้จักกันเป็นอย่างดีในชื่อ คิลเลอร์ ครอส (Killer Kross) ปล้ำให้กับสมาคม Impact Wrestling, Lucha Libre AAA Worldwide (AAA), Major League Wrestling และในหลายสมาคมอิสระ ใน AAA เขาเป็นสมาชิกของคอกม้า MAD และ La Facción Ingobernable เขายังปรากฏตัวในซีซันที่สี่ของโครงการอเมริกันของ AAA อย่าง Lucha Underground ในชื่อ The White Rabbit ผู้นำแห่ง Rabbit Rabbit ของ Paul London
คริส คริสตอฟเฟอร์สัน

คริสตอฟเฟอร์ คริสตอฟเฟอร์สัน  เกิด 22 มิถุนายน ค.ศ. 1936 เป็นนักร้อง-นักแต่งเพลง นักแสดง ชาวอเมริกัน เขามีส่วนร่วมแต่งเพลง "Me and Bobby McGee", "For the Good Times", "Sunday Mornin' Comin' Down" และ "Help Me Make It Through the Night" เพลงฮิตเหล่านี้ขับร้องโดยศิลปินอื่น คริสตอฟเฟอร์สันเขียนเพลงของตัวเองและได้ร่วมเขียนกับนักแต่งเพลงจากแนชวิลล์ เช่น เชล ซิลเวอร์สไตน์ ในปี ค.ศ. 1985 คริสตอฟเฟอร์สันได้ร่วมกับศิลปินแนวคันทรี เวย์ลอน เจนนิงส์, วิลลี เนลสัน และจอห์นนี แคช ก่อตั้งวงซูเปอร์กรุปแนวคันทรีชื่อว่า เดอะไฮเวย์เมน 
ในปี 2004 มีชื่ออยู่ในหอเกียรติยศเพลงคันทรี เขายังเป็นที่รู้จักจากการแสดงในภาพยนตร์เรื่อง "Alice Doesn't Live Here Anymore", "Heaven's Gate", "Blume in Love", "Blade" และ "A Star Is Born" ผลงานเรื่องหลังทำให้เขาได้รับรางวัลลูกโลกทองคำ สาขานักแสดงนำชายยอดเยี่ยม
ลอว์สัน (วงดนตรี)

ลอว์สัน  เป็นวงป็อปร็อกอังกฤษ ประกอบด้วยสมาชิกคือ แอนดี บราวน์ (ร้องนำ, กีตาร์), ไรอัน เฟลตเชอร์ (เบส, ร้องประสาน), โจเอล พีต (กีตาร์นำ, ร้องประสาน) และแอดัม พิตส์ (กลอง, ร้องประสาน) วงออกอัลบั้มแรก "Chapman Square" เมื่อวันที่ 22 ตุลาคม ค.ศ. 2012 สามารถขึ้นอันดับ 3 ยูเคอัลบัมส์ชาร์ต ชื่อของวงมาจากศัลยแพทย์จากเมืองดอร์เซต เดวิด ลอว์สัน ที่ช่วยชีวิตผ่าตัดแอนดี บราวน์ นักร้องนำ
ประเทศอิหร่านในโอลิมปิกเยาวชนฤดูร้อน 2018

ประเทศอิหร่าน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิหร่านเป็นผู้ทำหน้าที่ในการส่งนักกีฬาเข้าร่วมแข่งขันจำนวน 49 คน ใน 18 ชนิดกีฬา ผลการแข่งขันครั้งนี้ประเทศอิหร่านได้รับเหรียญรางวัลแบ่งเป็น 7 เหรียญทอง 3 เหรียญเงิน และ 4 เหรียญทองแดง รวมทั้งหมด 14 เหรียญ
สหรัฐในโอลิมปิกเยาวชนฤดูร้อน 2018

ประเทศสหรัฐ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสหรัฐเป็นผู้ทำหน้าที่ในการส่งนักกีฬาเข้าร่วมแข่งขันจำนวน 86 คน ใน 22 ชนิดกีฬา ผลการแข่งขันครั้งนี้ประเทศสหรัฐได้รับเหรียญรางวัลแบ่งเป็น 6 เหรียญทอง 5 เหรียญเงิน และ 7 เหรียญทองแดง รวมทั้งหมด 18 เหรียญ
ยิงธนู.
ผลการแข่งขันดังนี้
ลอเรนซ์ ฟิชเบิร์น

ลอเรนซ์ จอห์น ฟิชเบิร์น ที่ 3 (Laurence John Fishburne III) เกิด 30 กรกฎาคม ค.ศ. 1961 เป็นนักแสดง ผู้เขียนบทละคร โปรดิวเซอร์ นักเขียนบทภาพยนตร์ และผู้กำกับภาพยนตร์ ชาวอเมริกัน เป็นที่รู้จักจากบทมอร์เฟียส ใน ภาพยนตร์ไตรภาค "The Matrix", จอห์น "ฟิวเรียส" สไตลส์ ในภาพยนตร์ชีวิตเรื่อง "Boyz n the Hood", ไทรโรน "มร. คลีน" มิลเลอร์ ในภาพยนตร์สงครามปี 1979 เรื่อง "Apocalypse Now" และบทบาทเร็ว ๆ นี้ ในบท "เดอะโบเวอรีคิง" ของ ภาพยนตร์ชุด "John Wick"
จากการรับบทเป็น ไอก์ เทอร์เนอร์ ในภาพยนตร์ "What's Love Got to Do With It" ทำให้เขาได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม เขาได้รับรางวัลโทนี สาขานักแสดงนำชายในละครเวทีเรื่อง "Two Trains Running" (1992) และได้รางวัลไพรม์ไทม์เอมมี สาขานักแสดงรับเชิญยอดเยี่ยมในซีรีส์แนวชีวิต จากเรื่อง "TriBeCa" (1993) ฟิชเบิร์นเป็นนักแสดงอเมริกันเชื้อสายแอฟริกันคนแรกที่รับบทโอเทลโล ในภาพยนตร์ "Othello" กำกับโดยโอลิเวอร์ พาร์กเกอร์ ซึ่งสร้างจากบทประพันธ์ของวิลเลียม เชกสเปียร์ 
ฟิชเบิร์นยังแสดงหนังเกินวิสัยหลายเรื่อง เช่น "Deep Cover" และ "King of New York" และตั้งแต่ปี ค.ศ. 2008 ถึง 2011 เขารับบทดร. เรย์มอนด์ แลงสตัน ในซีรีส์อาชญากรรมทางช่องซีบีเอส เรื่อง ' และตั้งแต่ปี ค.ศ. 2013 ถึง 2015 แสดงเป็นเจ้าหน้าที่พิเศษแจ็ก ครอว์ฟอร์ดในซีรีส์แนวระทึกขวัญทางช่องเอ็นบีซี เรื่อง "Hannibal" ในปี 2013 รับบทเพอร์รี ไวต์ ในภาพยนตร์การกำกับของแซก สไนเดอร์ ในการนำซูเปอร์แมนกลับมาสร้างใหม่ เรื่อง "Man of Steel" และปี 2016 กลับมาแสดงในเรื่อง ' ที่ถือเป็นส่วนหนึ่งของจักรวาลขยายดีซี ฟิชเบอร์ยังรับบทบิลล์ ฟอสเตอร์ ในภาพยนตร์ "Ant-Man and the Wasp" ออกฉายปี 2018 ซึ่งเป็นส่วนหนึ่งของจักรวาลภาพยนตร์มาร์เวล
ประเทศฝรั่งเศสในโอลิมปิกเยาวชนฤดูร้อน 2018

ประเทศฝรั่งเศส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฝรั่งเศสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 99 คน ใน 25 ชนิดกีฬา ผลการแข่งขันครั้งนี้ประเทศฝรั่งเศสได้รับเหรียญรางวัลแบ่งเป็น 5 เหรียญทอง 15 เหรียญเงิน และ 7 เหรียญทองแดง รวมทั้งหมด 27 เหรียญ
แบดมินตัน.
ผลการแข่งขันดังนี้
ประเทศยูเครนในโอลิมปิกเยาวชนฤดูร้อน 2018

ประเทศยูเครน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติยูเครนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 55 คน ใน ชนิดกีฬา ผลการแข่งขันครั้งนี้ประเทศยูเครนได้รับเหรียญรางวัลแบ่งเป็น 5 เหรียญทอง 7 เหรียญเงิน และ 6 เหรียญทองแดง รวมทั้งหมด 18 เหรียญ
แบดมินตัน.
ผลการแข่งขันดังนี้
ชาลส์ แดนซ์

วอลเตอร์ ชาลส์ แดนซ์  เกิด 10 ตุลาคม ค.ศ. 1946 เป็นนักแสดง นักเขียนบท และผู้กำกับภาพยนตร์ชาวอังกฤษ
บทบาทที่สร้างชื่อของเขา เช่น บทไทวิน แลนนิสเตอร์ ในซีรีส์ทางช่องเอชบีโอเรื่อง "Game of Thrones" (2011 - 2015), กาย เพอร์รอน ในเรื่อง "The Jewel in the Crown" (1984), ซาร์โด นัมสปา ในเรื่อง "The Golden Child" (1986), ดร. โจนาทาน เคลเมนส์ ในเรื่อง "Alien 3" (1992), เบเนดิกต์ ในเรื่อง "Last Action Hero" (1993), มาสเตอร์แวมไพร์ ในเรื่อง "Dracula Untold" (2014), ลอร์ด เฮฟล็อก เวตินารี ในเรื่อง"Terry Pratchett's Going Postal" (2010), อลาสแตร์ เดนนิสตัน ในเรื่อง "The Imitation Game" (2014) และลอร์ดเมาต์แบ็ตเทน ใน "The Crown"
ประเทศออสเตรเลียในโอลิมปิกเยาวชนฤดูร้อน 2018

ประเทศออสเตรเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติออสเตรเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 90 คน ใน 27 ชนิดกีฬา ผลการแข่งขันครั้งนี้ประเทศออสเตรเลียได้รับเหรียญรางวัลแบ่งเป็น 4 เหรียญทอง 8 เหรียญเงิน และ 4 เหรียญทองแดง รวมทั้งหมด 16 เหรียญ
แบดมินตัน.
ผลการแข่งขันดังนี้
กรมการเงินทหารอากาศ

กรมการเงินทหารอากาศ  เป็นหน่วยงานราชการของกองทัพอากาศไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารอากาศคนปัจจุบันคือ พลอากาศตรี สีฆโชค ชาญนําสิน 
ประวัติ.
กิจการด้านการเงินของกองทัพอากาศไทยได้เริ่มขึ้นพร้อมกับกิจการด้านการบิน ซึ่งเริ่มครั้งแรกเมื่อปี พ.ศ. 2456 ต่อมา แผนกการบินแผนกการเงินได้ยกฐานะเป็น "กรมอากาศยานทหารบก" จึงได้จัดหน่วยงานด้านการเงินในฐานะ "แผนกสมุหบัญชี" เมื่อวันที่ 19 มีนาคม พ.ศ. 2461
กระทั่งปี พ.ศ. 2480 แผนกการบินได้ยกฐานะเป็น "กองทัพอากาศ" ด้วยเหตุนี้ แผนกสมุหบัญชีกรมอากาศยานทหารบกจึงเปลี่ยนชื่อเป็น "แผนกสมุหบัญชีกองทัพอากาศ"
และปี พ.ศ. 2483 แผนกสมุหบัญชีกองทัพอากาศได้เปลี่ยนชื่อเป็น "แผนกพลาธิการทหารอากาศ" ครั้นปี พ.ศ. 2491 เมื่อภารกิจและความรับผิดชอบแผนกดังกล่าวขยายออกไป จึงได้ยกฐานะเป็น "กรมพลาธิการทหารอากาศ" โดยกองการเงินที่ขึ้นกับแผนกพลาธิการทหารอากาศ ได้แยกออกมาเป็น "กรมการเงินทหารอากาศ" ซึ่งประกาศในราชกิจจานุเบกษาเมื่อวันที่ 21 กันยายน พ.ศ. 2491 จึงมีการถือเอาวันที่ 22 กันยายน พ.ศ. 2491 เป็นวันสถาปนากรมการเงินทหารอากาศ
ทำเนียบผู้บังคับบัญชากรมการเงินทหารอากาศ.
รายนามผู้บังคับบัญชา:
สิ่งสืบทอด.
ในปี พ.ศ. 2559 ทางกองทัพอากาศไทยได้มีผู้ผ่านการคัดเลือกเป็นนายทหารสัญญาบัตรหญิง เหล่าทหารนักบิน ครั้งแรกในรอบ 79 ปี จำนวน 5 คน ซึ่งหนึ่งในนั้นคือนายทหารชั้นสัญญาบัตรหญิง จากกรมการเงินทหารอากาศ
เบย์โอนน์

เบย์โอนน์  เป็นนครในฮัดสันเคาน์ตี รัฐนิวเจอร์ซีย์ สหรัฐ ตั้งอยู่บนคาบสมุทรระหว่างอ่าวนวร์กทางทิศตะวันตก กับคิลล์แวนคูลล์ทางทิศใต้ และอ่าวนิวยอร์กทางทิศตะวันออก จากข้อมูลสำรวจสำมะโนประชากรปี ค.ศ. 2010 เมืองมีประชากร 63,024 คน เพิ่มขึ้น 1,182 คน (61,842 คน) จากปี ค.ศ. 2000 ซึ่งเพิ่มขึ้น 398 คน ในปี 1990 (61,444 คน)
ไอแลนด์เรเคิดส์

ไอแลนด์เรเคิดส์  เป็นค่ายเพลงอังกฤษ-จาเมกา มีเจ้าของคือ ยูนิเวอร์แซลมิวสิกกรุป ก่อตั้งในปี ค.ศ. 1959 โดย คริสต์ แบล็กเวลล์, แกรเม กูดออลล์ และเลสลี คอง ที่ประเทศจาเมกา ท้ายสุดขายต่อให้โพลีแกรมเมื่อปี 1989 ค่ายไอแลนด์และเอแอนด์เอ็มเรเคิดส์ที่ถูกโพลีแกรมซื้อมานั้น ณ ช่วงเวลานั้น ถือเป็นค่ายเพลงอิสระที่ยิ่งใหญ่ที่สุดในประวัติศาสตร์ โดยไอแลนด์ได้มีอิทธิพลสำคัญต่อวงการดนตรีหัวก้าวหน้าในสหราชอาณาจักรในต้นคริสต์ทศวรรษ 1970
ไอแลนด์เรเคิดส์ดำเนินงานใน 4 ภูมิภาค คือ ไอแลนด์ยูเค ไอแลนด์ยูเอส ไอแลนด์ออสเตรเลีย และไอแลนด์ฟรานซ์ (รู้จักในชื่อ เวอร์ติโกฟรานซ์ จนถึงปี 2014) บุคคลสำคัญของค่าย เช่น ประธานไอแลนด์ยูเอส คือ ดาร์คัส บีส และกรรมการผู้จัดการ จอน เทอร์เนอร์
ศิลปินที่เซ็นสัญญากับค่ายเช่น Ariana Grande, Avicii, Justin Bieber, Bob Marley, Drake, Queen, Poppy, Cat Stevens, Tove Lo, Sparks, The Cranberries, Tracy Bonham, Roxy Music, Bishop Briggs, Hozier, blackbear Pulp, Demi Lovato, Fall Out Boy, The Killers, Loser, Leona Lewis, U2, Mumford & Sons, Iggy Azalea, Amy Winehouse, Ben Howard, James TW, Florence + The Machine, Sigrid, John Newman, Local H, Catfish and the Bottlemen, Sandy Denny, Disclosure, Big Shaq, The Weeknd, Keane, Annie Lennox, JP Cooper, PJ Harvey, Janet Jackson, John Martyn, Nick Jonas, KSI, Robyn, Shawn Mendes, Jessie J, scarlxrd, Laleh และ The Streets
อาซาอีนาชีแฌลา

อาซาอีนาชีแฌลา (แปลตรงตัว#เปลี่ยนทาง 'อาซาอีในชาม') เป็นของหวานจากรัฐปาราและรัฐอามาโซนัชในบราซิล ทำจากผลปาล์มอาซาอีผงหรือบดแช่แข็ง ปั่นรวมกับกล้วยและน้ำผึ้ง น้ำตาล นมข้นหวาน หรือน้ำเชื่อมกวารานา เสิร์ฟเป็นสมูททีในชามหรือแก้ว โดยโรยกราโนลา ช็อกโกแลตกระดุมหลากสี กล้วย หรือผลไม้อื่น ๆ ด้านบน อาซาอีนาชีแฌลาได้รับความนิยมทั่วบราซิลโดยเฉพาะในปารา, รีโอเดจาเนโร, โฟลรียานอโปลิช, เซาเปาลู, โกยาช และแถบชายฝั่งตะวันออกเฉียงเหนือของประเทศซึ่งขายของหวานชนิดนี้ในซุ้มริมทางเดินเลียบหาดและในร้านน้ำผลไม้ตามเมืองใหญ่
การเตรียมของหวานชนิดนี้มีความแตกต่างกันไปตามภูมิภาค ไข่มุกแป้งมันสำปะหลังเป็นเครื่องโรยหน้าที่พบได้ทั่วไปทางภาคเหนือของบราซิล สูตรดั้งเดิมในภาคเหนือจะเสิร์ฟครีมอาซาอีกับแป้งมันสำปะหลังเม็ดหยาบและกุ้ง ปลาแห้ง หรือเนื้อแดดเดียวซึ่งให้รสเค็ม ส่วนสูตรที่ใส่กราโนลา กล้วย ผลไม้รสเปรี้ยว และน้ำตาลหรือสารให้ความหวานอื่น ๆ นั้นพบได้มากกว่าทางภาคใต้ของประเทศ
อาซาอีนาชีแฌลาเป็นที่นิยมมากขึ้นเรื่อย ๆ ในสหรัฐในคริสต์ทศวรรษ 2010 เนื่องจากมีประโยชน์ต่อสุขภาพและมีหน้าตาสวยงาม
พระยาฤทธิภิญโญยศ

พระยาฤทธิภิญโญยศ หรือ พญาฤทธิภิญโญยศ นามเดิม เจ้าหนานมหาวงศ์ ณ ลำปาง เป็นโอรสลำดับที่ 4 ของพระเจ้าดวงทิพย์ พระเจ้านครลำปาง องค์ที่ 5 ตำแหน่งเดิมเป็นพระไชยสงครามหรือเจ้าไชยสงคราม พระบาทสมเด็จพระนั่งเกล้าเจ้าอยู่หัว รัชกาลที่ 3 โปรดเกล้าฯ ตั้งเป็น พระยาเจ้าผู้ครองเมืองงาวคนแรก ราชสำนักสยามรับรองถือศักดินา 2000 โดยให้เทครัวราษฎรเมืองนครลำปางส่วนหนึ่งมาฟื้นฟูเมืองงาว ให้เป็นเมืองชั้นหนึ่ง ของเมืองนครลำปาง นาม ฤทธิภิญโญยศ เป็นพระนามคล้องจองกับ รัตนอาณาเขตร์ เจ้าเมืองเชียงราย ประเทศอุดรทิศ เจ้าผู้ครองนครพะเยา พระยาประเทศอุดรทิศ ได้รับการแต่งตั้งพร้อมกันในปี 2387
กวารานา

กวารานา (ชื่อวิทยาศาสตร์: "Paullinia cupana") เป็นพืชไม้เลื้อยชนิดหนึ่งในวงศ์ประคำดีควาย มีถิ่นกำเนิดในแอ่งแอมะซอนและพบได้ทั่วไปโดยเฉพาะอย่างยิ่งในบราซิล กวารานามีใบและกระจุกดอกขนาดใหญ่และเป็นที่รู้จักกันดีที่สุดจากเมล็ดภายในผลซึ่งมีขนาดพอ ๆ กับเมล็ดกาแฟ
ในฐานะอาหารเสริมหรือสมุนไพร เมล็ดกวารานาเป็นสารกระตุ้นที่มีประสิทธิภาพอย่างหนึ่ง กล่าวคือ มันมีปริมาณกาเฟอีนเข้มข้นกว่าที่พบในเมล็ดกาแฟประมาณสองเท่า (กาเฟอีนประมาณร้อยละ 2–4.5 ในเมล็ดกวารานา เทียบกับร้อยละ 1–2 ในเมล็ดกาแฟ) เมล็ดพืชชนิดนี้จึงเริ่มขึ้นชื่อจากการเป็นส่วนผสมในเครื่องดื่มชูกำลัง เช่นเดียวกับพืชชนิดอื่น ๆ ที่ผลิตกาเฟอีน ความเข้มข้นสูงของกาเฟอีนในกวารานาเป็นชีวพิษที่ป้องกันไม่ให้สัตว์กินพืชเข้าใกล้ผลและเมล็ดของมัน
ผลกวารานามีสีน้ำตาลไล่ไปจนถึงสีแดง และบรรจุเมล็ดสีดำซึ่งมีเยื่อสีขาวหุ้มอยู่บางส่วน สีสันที่ตัดกันเมื่อผลเปิดออกถูกนำไปเทียบกับลักษณะของลูกตาและได้กลายเป็นรากฐานของเรื่องปรัมปราเรื่องหนึ่งในหมู่ชนพื้นเมืองซาเตเร-มาเวในรัฐอามาโซนัสของบราซิล
เรือไปรษณีย์หลวง

เรือไปรษณีย์หลวง  (บางครั้งใช้ Steam-ship หรือ Steamer - เรือจักรไอน้ำ) มักพบในรูปย่อว่า อาร์เอ็มเอส (RMS) เป็นคำนำหน้าชื่อเรือสำหรับเรือเดินทะเลที่ขนส่งไปรษณีย์ภายใต้สัญญาของไปรษณีย์หลวงอังกฤษ (British Royal Mail) การแต่งตั้งนั้นมีมาตั้งแต่ ค.ศ. 1840 เรือลำใดก็ตามที่ได้รับแต่งตั้งให้ใช้ "RMS" มีสิทธิ์ทั้งในการชักธงชายของไปรษณีย์หลวงเมื่อทำการเดินเรือ และในการใช้เครื่องยศตรา "มงกุฎ" ของไปรษณีย์หลวงบนอุปกรณ์ระบุตัวและ/หรือการออกแบบใด ๆ สำหรับเรือลำนั้น
อักษรย่อนี้ถูกใช้โดยสายการเดินเรือหลายแห่ง แต่โดยเฉพาะอย่างยิ่งมักเชื่อมโยงกับไวต์สตาร์ไลน์, คูนาร์ดไลน์, รอยัลเมลไลน์, ยูเนียนคาสเซิลไลน์, แคนาเดียนแปซิฟิกไลน์, โอเรียนต์ไลน์ และพีแอนด์โอเอสเอ็นซี ซึ่งจัดทำสัญญาขนาดใหญ่จำนวนมาก และตามธรรมเนียมแล้วจะนำหน้าชื่อเรือหลายลำของตนด้วย "RMS"
ขณะที่บางสายการเดินเรือในอดีต โดยเฉพาะอย่างยิ่งรอยัลเมลไลน์ เรียกเรือทั้งหมดของตนว่า "RMS" ตามหลักทางเทคนิคแล้ว เรือจะใช้คำนำหน้าดังกล่าวเฉพาะเมื่อมีสัญญาขนส่งไปรษณีย์เท่านั้น และจะกลับไปใช้คำนำหน้ามาตรฐาน เช่น "SS" ในช่วงเวลาอื่น
มะกอมอิบรอฮีม

มะกอมอิบรอฮีม (แปลตรงตัว:ที่ยืนของอิบรอฮีม) เป็นหินที่มีส่วนเกี่ยวข้องกับอิบรอฮีม, อิสมาอีล และการก่อสร้าง "กะอ์บะฮ์" ที่ปัจจุบันอยู่ในมัสยิดใหญ่แห่งมักกะฮ์ในประเทศซาอุดีอาระเบีย รายงานจากธรรมเนียมของอิสลาม ภาพรอยเท้าบนหินมาจากเท้าของอิบรอฮีม รายงานจากหนึ่งในธรรมเนียมที่กล่าวว่า เมื่ออิบรอฮีมยืนบนหินในตอนที่กำลังสร้างกะอ์บะฮ์ โดยกำแพงนั้นสูงเกินไป อิบรอฮีมยืนบน "มะกอม" ซึ่งยกตัวขึ้นอย่างปาฏิหารย์เพื่อให้ดำเนินการสร้างต่อ และลดลงเพื่อให้อิสมาอีลนำหินไปให้เขา อีกธรรมเนียมหนึ่งคือ รอยเท้าปรากฏจากภรรยาของอิสมาอีลล้างหัวของอิบรอฮีม หรือในตอนที่อิบรอฮีมยืนบนมันเพื่อเรียกให้ผู้คนทำการแสวงบุญที่มักกะฮ์
Microsoft Cognitive Toolkit

Microsoft Cognitive Toolkit หรือที่เรียกกันในชื่อ CNTK เป็นซอฟต์แวร์เฟรมเวิร์กสำหรับการเรียนรู้เชิงลึก พัฒนาโดยบริษัทไมโครซอฟท์รีเสิร์ช บริษัทลูกของไมโครซอฟท์ จุดเด่นคือความสามารถในการอธิบายโครงข่ายประสาทเทียมเป็นกราฟระบุทิศทางของขั้นตอนการคำนวณ
ดูเพิ่ม
Deeplearning4j

Eclipse Deeplearning4j เป็นไลบรารีของภาษาจาวาสำหรับโปรแกรมด้วยการเรียนรู้เชิงลึก มีอัลกอริทึมให้เลือกใช้หลากหลาย เช่น เครื่องบ็อลทซ์มันแบบจำกัด, deep belief net, deep autoencoder, stacked denoising autoencoder and recursive neural tensor network, word2vec, doc2vec, และ GloVe โดยมีการพัฒนาที่ในแบบการคำนวณแบบขนานและแบบกระจายด้วย เพื่อสนับสนุนการนำไปใช้งานในอะแพชีฮาดูปและอะแพชีสปาร์ก
Deeplearning4j เป็นซอฟต์แวร์โอเพนซอร์ซภายใต้ Apache License 2.0 พัฒนาขึ้นโดยกลุ่มพัฒนาการเรียนรู้ของเครื่องของสำนักงานใหญ่งอะแพชีในเมืองซานฟรานซิสโก ได้รับเงินสนับสนุนจากบริษัท Skymind ที่รวมเอาซอฟต์แวร์อย่าง Deeplearning4j TensorFlow Keras และอื่นๆขึ้นมาต่อยอดเป็นเวอร์ชันสำหรับองค์กรในชื่อ Skymind Intelligence Layer
โกเก (นักฟุตบอลเกิด พ.ศ. 2530)

ฆอร์เฆ อันดูฆาร์ โมเรโน (เกิดวันที่ 26 เมษายน ค.ศ. 1987) หรือ โกเก  เป็นนักฟุตบอลชาวสเปน ปัจจุบันลงเล่นในตำแหน่งแบ็กขวาให้กับเลบันเต อูเด สโมสรในลาลิกา ลีกสูงสุดของประเทศสเปน
เขาเริ่มต้นอาชีพกับทีมเยาวชนของราโยบาเยกาโน ก่อนจะถูกดันขึ้นสู่ทีมชุดใหญ่ในปี ค.ศ. 2004 ช่วยให้สโมสรเลื่อนชั้นจากเซกุนดาดิบิซิออน เบ สู่ลาลิกาได้สำเร็จโดยใช้เวลา 6 ฤดูกาล เขาได้ลงเล่นให้กับราโยไปทั้งสิ้น 204 นัด และทำ 22 ประตู ต่อมาใน ค.ศ. 2011 เขาย้ายไปร่วมทีมเซบิยา ซึ่งเขาช่วยให้สโมสรชนะเลิศยูฟ่ายูโรปาลีก 3 สมัยติดต่อกันในปี ค.ศ. 2014–2016 และพาทีมเข้าชิงชนะเลิศโกปาเดลเรย์ ในฤดูกาล 2015–16 ก่อนย้ายสู่ทีมชัลเคอ 04 ในประเทศเยอรมนี โดยได้ลงเล่นเพียง 10 นัดและทำได้ 1 ประตูตลอดสองปี เขาย้ายกลับสู่สเปนมาสู่เลบันเต อูเด ด้วยค่าตัว 1,500,000 ยูโร
เกียรติประวัติ.
ราโยบาเยกาโน
เซบิยา
Keras

Keras เป็นไลบรารีโอเพนซอร์ซของภาษาไพทอนสำหรับการพัฒนาโครงข่ายประสาทเทียม สามารถทำงานบน TensorFlow, Microsoft Cognitive Toolkit, R, Theano, หรือ PlaidML ได้ Keras ถูกออกแบบมาให้ผู้ใช้สามารถพัฒนาโปรแกรมด้วยการเรียนรู้เชิงลึกได้อย่างรวดเร็ว จึงใช้งานง่าย มีฟังก์ชันให้เลือกหลากหลาย ทำงานเป็นสัดเป็นส่วน
Keras ถูกพัฒนาขึ้นโดยฟร็องซัว โชแล (François Chollet) วิศวกรของกูเกิล โดยในปี ค.ศ. 2017 ทีมพัฒนา TensorFlow ของกูเกิลเริ่มนำไลบราลีหลักไปสนับสนุน Keras ชอลเลต์อธิบายว่า Keras เป็นเหมือนส่วนต่อประสานมากกว่าเป็นเฟรมเวิร์กเดี่ยวๆสำหรับการเรียนรู้ของเครื่อง Keras มีฟังก์ชันระดับสูงที่เข้าใจง่าย ทำให้การพัฒนาโมเดลด้วยการเรียนรู้เชิงลึกทำได้ง่าย
คำว่า Keras มีที่มาจากภาษากรีกโบราณ แปลว่า "เขาสัตว์"
คาฟเฟ

คาฟเฟ  เป็นซอฟต์แวร์เฟรมเวิร์กสำหรับการพัฒนาโปรแกรมด้วยการเรียนรู้เชิงลึก พัฒนาขึ้นโดยมหาวิทยาลัยแคลิฟอร์เนีย เบิร์กลีย์ เป็นซอฟต์แวร์โอเพนซอร์ซภายใต้ BSD licenses เขียนขึ้นในภาษาซีพลัสพลัสโดยมีส่วนเชื่อมต่อกับภาษาไพทอน